Danish data collection for a large multi-country study hosted at Yale University: Global moral messaging to change the public’s behavioral intentions during the COVID-19 pandemic
Independent Research Fund Denmark
Københavns Universitet
COVID19-pandemien udfordrer samfund over hele kloden. Der er lange udsigter til at egentlige vacciner eller antiviral medicin er færdigudviklede til at stoppe pandemien. I mellemtiden viser forskningen, at vores bedste løsning er at ændre folks adfærd i dagligdagen for at hindre yderlige sygdomsspredning. Det handler om god hånd hygiejne, holde afstand til andre og aflyse sociale begivenheder med venner og familie. Spørgsmålet er, hvordan man mest effektivt overtaler mennesker til at foretage denne form for gennemgribende ændringer i deres hverdagsliv? Dette er et socialvidenskabeligt spørgsmål, der grundlæggende handler om, hvilke typer af moralske argumenter, man skal bruge for at sikre adfærdsændringer. Skal man tale til argumenter om generel nytte eller pligter som samfundsborger? I dette projekt bliver spørgsmålet undersøgt blandt danskere i en række surveyeksperimenter. Projekt indgår i stort tværnationalt forskningsprojekt, der dækker over 10 lande med forskningshold fra de fleste verdensdele og som ledes fra Yale University. Dermed giver projektet viden om effektive argumenter til ændring af borgernes adfærd under COVID19, der, ligesom sygdommen, går på tværs af landegrænser. Viden fra projektet kan hjælpe regeringer og myndigheder med at målrette og optimere effekten af adfærdskampagner rettet mod borgerne.
Research Projects (Max 10 MDKK) / DFF-Forskningsprojekt1 - Corona / grant